Agustín Fernández Paz

**Agustín Fernández Paz**, nado en Vilalba o 29 de maio de 1947 e finado en Vigo o 12 de xullo de 2016, foi un escritor e pedagogo galego. Foi autor de máis de cincuenta títulos, preferentemente de literatura infantil e xuvenil. Os seus libros obtiveron numerosos premios, sendo recoñecido por dúas veces como o mellor autor do ano (no 2004, pola Federación de Libreiros de Galicia e no 2007, pola Asociación Galega de Editores). Tamén recibiu en dúas ocasións o premio ao mellor libro de Literatura Infantil e Xuvenil do ano, que concede a Asociación de Escritores en Lingua Galega.

O seu libro *O único que queda é o amor* obtivo en 2008 o Premio Nacional de Literatura infantil e xuvenil que concede o Ministerio de Cultura de España. No ámbito internacional salientan as catro designacións ao Premio Memorial Astrid Lindgren, nos anos 2008, 2009, 2010 e 2013. O libro *O único que queda é o amor* foi incluído na Lista de Honra da IBBY no 2010, como ocorrera tamén con *Contos por palabras* en 1992 e con *Aire negro* en 2002. Esta última novela, *Aire negro*, foi incluída así mesmo no Catálogo White Ravens da Internationale Jugendbibliothek de Múnic en 2001, un recoñecemento que tamén acadou *O meu nome é Skywalker* en 2004.

## Traxectoria 
### Mocidade 
miniatura|250px|Mural de Agustín Fernández Paz en Vilalba.
Naceu no barrio vilalbés das Fontiñas, lugar onde transcorreu a súa nenez e onde o seu pai traballaba como músico e carpinteiro. Con 14 anos, marchou a estudar á Universidade Laboral de Xixón, onde estivo interno durante sete anos, e onde se fixo Perito Industrial. Ós 22 anos foise a Barcelona, coa intención de traballar e estudar Pedagoxía. Traballou durante un tempo nunha empresa, adiando o seu obxectivo de estudar.

### Mestre 
Tres anos despois volveu a Galicia. Instalouse na Coruña e matriculouse en Maxisterio. En 1974 comezou a traballar como mestre, iniciando así a etapa máis intensa da súa vida. Naqueles anos xuntouse con outros docentes nos chamados «movementos de renovación pedagóxica», que tiñan como obxectivo cambiar o mundo dende as aulas. Estudou Ciencias da Educación e foi profesor de lingua galega no ensino primario e no secundario.  Nesa mesma época, casou con Inmaculada Reino e naceu a súa filla, Mariña.

Como mestre e pedagogo, foi autor de numerosos traballos sobre a normalización lingüística no ensino, a didáctica da lingua, a promoción da lectura, a literatura infantil ou a introdución dos medios de comunicación nas aulas. Ademais, entre 1988 e 1990 traballou para a Consellería de Educación como asesor para a reforma educativa e preparando deseños curriculares tanto de primaria como de secundaria, na área de lingua. De 1990 a 1995 traballou como Coordinador Docente de Galego. Dese traballo quedaron tamén numerosos libros de texto, como o pioneiro *O noso galego*, dos primeiros anos oitenta.

Tamén foi membro do grupo de traballo sobre lingua do Consello da Cultura Galega e asesor do Programa SOL, da Fundación Germán Sánchez Ruipérez.

### Escritor 
Despois da aprobación da Constitución no ano 1978, comezou a introducirse oficialmente a lingua galega no ensino. Fernández Paz decatouse que a literatura infantil e xuvenil en galego era escasa, polo que decidiu escribir as súas propias historias. Con 40 anos, publica a súa primeira novela. Os dous libros seguintes obtiveron senllos premios de importancia, e por iso, animouse a continuar.

Pertenceu á coñecida como “Xeración Lamote” xunto con Xavier Senín, Paco Martín, Xosé Lastra, Fina Casalderrey e Xabier P. DoCampo.

### Últimos anos 
Prexubilouse por enfermidade en 2007 no IES Os Rosais 2, de Vigo. No ano 2010 rexeitou o Premio da Cultura Galega das Letras como acto de protesta pola política lingüística da Xunta e o seu presidente. No ano 2013, foille concedido o Honoris Causa pola Universidade de Vigo.

O 12 de xullo de 2016 morreu por volta das sete da mañá no seu domicilio en Vigo, logo de padecer dunha longa enfermidade. O 13 de xullo, celebrouse un multitudinario acto cívico no cemiterio de Pereiró de Vigo, co féretro arroupado coa bandeira galega, e no que estiveron presentes familiares, amigos e personalidades da cultura, da educación e da política. O corpo foi incinerado e os seus restos foron trasladados a Vilalba, a súa vila natal, onde tamén se atopa soterrada a súa familia.

## Obra 
[miniatura|200px|dereita|Agustín Fernández Paz pronunciando o discurso "Oito doas para San Simón" na [Illa de San Simón con motivo da celebración do ditame dos XXVIº Premios Xerais o 6 de xuño de 2009.]]
Agustín Fernández Paz é un dos nomes clave da literatura infantil e xuvenil galega, non só polo amplo número de obras publicadas, senón polo seu éxito cos lectores e pola cantidade das súas obras que foron traducidas a outras linguas. Trátase do autor en galego máis traducido con 115 traducións a 16 linguas diferentes, en especial ao castelán,  con arredor de 50, máis de 30 ao catalán, unhas 20 ao éuscaro, e tamén ao asturiano, portugués, francés, árabe, coreano, italiano, inglés, búlgaro, bretón e esloveno, entre outras.

Ademais, realizou un longo labor editorial para Edicións Xerais, coordinando durante moitos anos a colección "Merlín" de literatura infantil e xuvenil.

### Literatura infantil-xuvenil 
* *O libro de Merlín* (1987). Vigo: Xerais. 134 páxs. ISBN 84-7507-265-8. Ilustracións de Xan Carlos López Domínguez.
* *A cidade dos desexos* (1989). Vigo: Xerais (novela xuvenil). Traducida ao castelán. En Xerais, 2023, ISBN 978-84-1110-260-5. Ilustracións de Ignacio Hernández.
* *As flores radioactivas* (1990). Vigo: Xerais (novela xuvenil), 16ª edición. Traducida ao catalán, ao éuscaro, ao castelán e ao asturiano. Ed. de 2013, ISBN 978-84-9914-373-6. Ilustracións de Miguelanxo Prado. 136 páxs.
* *Contos por palabras* (1991). Vigo: Xerais (narrativa xuvenil), 16ª edición. Traducida ao castelán, ao catalán, ao éuscaro, ao asturiano e ao francés. Ed. de 2010, 152 páxs. ISBN 978-84-9914-155-8. Ilustracións de Enjamio.
* *O tesouro do dragón Smaug* (1992). Vigo: Galaxia (narrativa xuvenil). Traducida ao castelán, ao catalán, ao éuscaro e ao aranés.. 29 páxs. ISBN 978-84-7154-853-5. Ilustracións de Fran Jaraba.
* *Rapazas* (1993). Vigo: Xerais (narrativa xuvenil), 6ª edición. Traducida ao castelán, ao catalán, ao éuscaro e ao portugués. Ed. de 2003, 176 páxs. ISBN 978-84-8302-962-6.
* *As tundas do corredor* (1993) Madrid: Edelvives (narrativa infantil). Traducida ao castelán. 47 páxs. ISBN 978-84-263-2542-6. Ilustracións de Fran Jaraba.
* *Unha lúa na fiestra* (1994). Vigo: Galaxia (narrativa xuvenil). 108 páxs. ISBN 978-84-7154-905-1.
* *Trece anos de Branca* (1994). Vigo: Xerais (novela xuvenil). Traducida ao castelán, ao catalán a ao éuscaro. 128 páxs. ISBN 978-84-96352-52-0.
* *Cartas de inverno* (1995). Vigo: Xerais (novela xuvenil), 35ª edición. ao éuscaro, ao castelán, ao portugués, ao bretón e ao inglés. Ed. de 2018, 176 páxs. ISBN 978-84-9121-340-6.
* *Amor dos quince anos, Marilyn* (1995). Vigo: Xerais (novela xuvenil), 9ª edición. Traducida ao castelán e ao catalán. Ed. de 2001, 160 páxs. ISBN 978-84-8302-608-3.
* *Avenida do Parque, 17* (1996). Madrid: Edicións S. M. (novela xuvenil). Traducida ao catalán, ao castelán e ao árabe. 156 páxs. ISBN 9788434888142.
* *Lonxe do mar* (1996). Madrid: Edelvives (narrativa xuvenil). 61 páxs. ISBN 9788426320292. Ilustracións de Fran Jaraba.
* *O centro do labirinto* (1997). Vigo: Xerais (novela xuvenil), 12ª edición. Traducida ao catalán, ao castelán e ao portugués. Ed. de 2014, 240 páxs. ISBN 978-84-9914-804-5.
* *A néboa escura* (1998). Santiago: Xunta de Galicia (narrativa infantil). 22 páxs.
* *O laboratorio do doutor Nogueira* (1998). Vigo: Xerais (novela xuvenil), 5ª edición. Traducida ao castelán, ao éuscaro, ao catalán e ao portugués. Ed. 2007, 112 páxs. ISBN 978-84-9782-503-0.
* *As fadas verdes* (1999). Madrid: Edicións S. M. (novela xuvenil). Traducida ao castelán e ao catalán. 104 páxs. ISBN 9788413183565. Ilustracións de Beatriz Castro Arbaizar.
* *Cos pés no aire* (1999). Vigo: Xerais (narrativa xuvenil) 4ª edición. Traducida ao castelán, ao catalán e ao éuscaro. 80 páxs. ISBN 978-84-8302-861-2.
* *A nube de cores* (1999). Santiago:  Sotelo Blanco (narrativa xuvenil). 40 páxs. ISBN 9788478243433. Ilustracións de Xoan Martinez. 
* *Aire negro* (2000). Vigo: Xerais (novela xuvenil) 13ª edición. Traducida ao catalán, ao castelán, ao éuscaro, ao inglés e ao búlgaro. Ed. de 2012, 216 páxs. ISBN 978-84-9914-431-3.
* *O soño do merlo branco* (2000). Arteixo: Everest Galicia (novela xuvenil). Traducida ao castelán. Ed. de 2016, 144 páxs. ISBN 978-84-9121-122-8. Ilustracións de Lucía Cobo.
* *No corazón do bosque* (2001). Vigo: Xerais (novela xuvenil), 9ª edición. Traducida ao castelán, ao catalán e ao éuscaro. 144 páxs. ISBN 978-84-8302-749-3. Ilustracións de Miguelanxo Prado.
* *Un tren cargado de misterios* (2001). Vigo: Xerais (narrativa xuvenil). Traducida ao castelán e ao chinés. 56 páxs. ISBN 978-84-8302-691-5. Iustracións de Enjamio.
* *Ana e o tren máxico* (2001). Vigo: Xerais (novela xuvenil). 16 páxs. ISBN 978-84-8302-747-9.
* *Noite de voraces sombras* (2002)*.* Vigo: Xerais (narrativa xuvenil), 10ª edición*.* Traducida ao castelán, ao catalán e ao éuscaro. 176 páxs. ISBN 978-84-8302-910-7.
* *O meu nome é Skywalker* (2003). Madrid: Edicións S. M. Traducida ao castelán, ao catalán, ao esloveno e ao coreano. 88 páxs. ISBN 9788498546798. Ilustracións de Puño.
* *A serea da Illa Negra* (2003). Vigo: Edicións Tambre. 112 páxs. ISBN 9788426350244.
* *A praia da esperanza* (2003). Vigo: Xerais. Ed. de 2024, 104 páxs. ISBN 978-84-1110-360-2. Ilustracións de Teresa Novoa.
* *Tres pasos polo misterio* (2004).Vigo: Xerais, 5ª edición. Traducida ao catalán e ao castelán. 216 páxs. ISBN 978-84-9782-105-6.
* *Raquel ten medo* (2004). Vigo: Xerais (narrativa infantil). Traducida ao castelán, ao catalán e ao éuscaro. 24 páxs. ISBN 978-84-9782-156-8. Ilustracións de Marina Seoane.
* *Laura e os ratos* (2004). Vigo: Xerais. Traducida ao castelán, ao catalán e ao éuscaro. Hai tamén unha edición bilingüe inglés-castelán. 23 páxs. ISBN 9788497821438. Ilustracións de Rocío del Moral.
* *A escola dos piratas* (2005). A Coruña: Rodeira-Edebé. Traducida ao castelán, ao catalán, ao éuscaro, ao coreano e ao chinés. 160 Páxs. ISBN 978-84-96352-10-0. Ilustracións de Lluis Fillela.
* *A noite dos animais* (2005). Vigo: Galaxia. Traducida ao castelán e ao catalán. 60 páxs. ISBN 978-84-8288-805-7.
* *A fuxida do mar* (2005). Vigo: Xerais. Traducida ao castelán, ao catalán e ao éuscaro. 24 páxs. ISBN 9788497822886. Ilustracións de Enric Solbes.
* *Fantasmas no corredor* (2005). Vigo: Xerais. Traducida ao castelán e ao catalán. 64 páxs. ISBN 978-84-9782-360-9. Ilustracións de Óscar Villán.
* *¡Que medo, mamá Raquel!* (2005). Vigo: Xerais. 48 páxs. ISBN 978-84-9782-380-7. Ilustracións de Fran Jaraba.
* *Corredores de sombra* (2006). Vigo: Xerais(narrativa xuvenil), 10ª edición. Traducida ao castelán, ao catalán e ao inglés. 232 páxs. ISBN 978-84-9782-425-5.
* *Os gardiáns do bosque* (2006). A Coruña:  Baía Edicións. Traducida ao castelán, ao catalán e ao éuscaro. 32 páxs. ISBN 9788496526563. Ilustracións de Cristina Durán, Giner Bou.
* *Querido inimigo* (2006). A Coruña: Rodeira-Edebé. Traducida ao castelán. 56 páxs. ISBN 978-84-8349-021-1.
* *O raio veloz* (2006). Traducida ao castelán. Alcalá de Henares: Óxford. 104 páxs. ISBN 9788467356298. Ilustracións de Federico Delicado.
* *O único que queda é o amor* (2007). Vigo: Xerais, (narrativa xuvenil), 6ª edición. Traducida ao castelán, ao catalán, ao portugués, ao éuscaro, ao coreano e ao inglés. Ed. de 2014, 176 páxs. ISBN Ilustracións de Pablo Auladell.
* *A pastelaría de dona Remedios* (2008). A Coruña: Rodeira-Edebé. Traducida ao castelán. 64 páxs. ISBN 9788483491225. Ilustracións de Mabel Piérola.
* *¡Upa!* (2008). Vigo: Xerais. Traducida ao castelán, ao catalán, ao éuscaro e ao chinés. 24 páxs. ISBN 9788497827942. Ilustracións de Noemí Villamuza.
* *A dama da luz* (2009). Vigo: Xerais. 40 páxs. ISBN 978-84-9914-024-7. Ilustracións de Jorge Magutis.
* *Lúa do Senegal* (2009). Vigo: Xerais(narrativa infantil-xuvenil), 3ª edición. Traducida ao castelán e ao catalán. 200 páxs. ISBN 978-84-9782-556-6: Ilustracións de Marina Seoane.
* *Valados* (2009). Xerais. Traducida ao castelán, ao catalán e ao italiano. 72 páxs. ISBN 978-84-9914-049-0. Ilustracións de Xan López Domínguez.
* *Corazón de pedra* (2011). San Fernando de Henares: Oxford. Traducida ao castelán. 87 páxs. ISBN 978-84-673-5800-1.
* *Fantasmas de luz* (2011). Vigo: Xerais. Traducida ao castelán e ao catalán. 192 páxs. ISBN 978-84-9914-497-9. Ilustracións de Miguelanxo Prado.
* *As fronteiras do medo* (2012). A Coruña: Rodeira-Edebé. Traducida ao castelán e ao catalán. 184 páxs. ISBN 978-84-96352-77-3.
* *Malos tempos para os fantasmas* (2012). Vigo: Xerais. Traducida ao castelán e ao catalán. 176 páxs. ISBN 978-84-9914-437-5. Ilustracións de Patricia Castelao.
* *Zeralda e o dragón* (2012). Vigo: Galaxia. 52 páxs. ISBN 978-84-9865-465-3. Ilustracións de Fran Jaraba.
* *Desde unha estrela distante* (2013). Vigo: Xerais. Traducida ao catalán e ao castelán. 168 páxs. ISBN 978-84-9914-492-4. Ilustracións de Pinto.
* *Amizades secretas* (2015). A Coruña: Rodeira-Edebé. 72 páxs. ISBN 9788483493946. Ilustracións de Marta Altés García.
* *A neve interminable* (2015). Vigo: Xerais. Traducida ao castelán, ao catalán e ao éuscaro. 200 páxs. ISBN 978-84-9914-838-0.
* *O segredo da Illa Negra* (2015). Vigo: Xerais. Traducida ao castelán. 120 páxs. ISBN 978-84-9914-847-2. Ilustracións de Miguelanxo Prado.
* *O soño do Merlo Branco* (2016). Vigo: Xerais. 144 páxs. ISBN 978-84-9121-122-8. Ilustracións de Lucía Cobo.
**A casa do medo* (2016). A Coruña: Edebé-Rodeira. Traducida ao castelán. 132 páxs. ISBN 9788483495315.

### Narrativa 
* *Non hai noite tan longa* (2011). Vigo: Xerais. Traducida ao catalán. 272 páxs. ISBN 978-84-9914-252-4.
* *O rastro que deixamos* (2012). Vigo: Xerais. 240 páxs. ISBN 978-84-9914-449-8. Reúne por vez primeira traballos dados a coñecer por Agustín Fernández Paz en diferentes medios e contextos ao longo do tempo, así como outros que permanecían inéditos.
* *A viaxe de Gagarin* (2014). Vigo: Xerais. Traducida ao castelán. 280 páxs. ISBN 978-84-9914-668-3.
* *Un mundo de palabras* (2017). Vigo: Xerais. 150 páxs. ISBN 9788491212348.

### Ensaio 
* *28 libros da literatura infantil e xuvenil galega* (1989). Xunta de Galicia. 121 páxs. ISBN 84-453-0049-0.
* *Os libros infantís galegos* (1989). Santiago: Xunta de Galicia. ISBN 9788445300534.
* *Para lermos cómics* (1989). Santiago: Xunta de Galicia. Traducida ao asturiano. 93 páxs.
* *Ler en galego (I): Estratexias e libros para a animación á lectura dende as aulas* (1990). Vigo: Ir Indo. ISBN 84-7680-033-9.
* *Facermos cómics* (199). Vigo: Xerais. 28 páxs. ISBN 978-84-7507-548-8.
* *Os cómics nas aulas* (1992). Vigo: Xerais. 128 páxs. ISBN 9788475076034.
* *A literatura infantil e xuvenil en galego* (1999). Vigo: Xerais. 80 páxs. ISBN 978-84-8302-402-7.

### Obras colectivas 
* *Relatos para un tempo novo*, 1993, Xunta de Galicia.
* *Construír a paz*, 1996, Xerais.
* *Unha liña no ceo (58 narradores galegos 1979-1996)*, 1996, Xerais.
* *E dixo o Corvo...*, 1997, Hospital Xeral de Galicia.
* *Imos xuntos camiñar*, 1999.
* *Historias para calquera lugar*, 2001, Xerais.
* *Manuel María*, 2001, Ophiusa.
* *Ninguén está só*, 2001, Tris Tram.
* *Palabras con fondo*, 2001, Fondo Galego de Cooperación e Solidariedade.
* *Un futuro para a lingua*, 2002, Xunta de Galicia.
* *Longa lingua: os contos da Mesa*, 2002, Xerais.
* *Alma de beiramar*, 2003, Espiral Maior.
* *Contos do museo*, 2003, Deputación de Lugo.
* *Narradio. 56 historias no ar*, 2003, Xerais.
* *O enigma do menhir*, en *Crispín do Mao, ¡Adeus, pés!, O enigma do menhir e Catro pallasos*, 2004, Xunta de Galicia.
* *Postais do Camiño*, 2004, Galaxia.
* *O son das buguinas*, 2007, Xerais.
* *Educación e Paz III. Literatura galega pola Paz*, 2008, Xerais.
* *55 mentiras sobre a lingua galega*, 2009, Laiovento.
* *Marcos Valcárcel. O valor da xenerosidade*, 2009, Difusora.
* *Quéroche contar un conto*, 2010, Xerais.
* *Cociñando ao pé da letra*, 2011, Galaxia. Colaboración con varios autores sobre poesía e cociña.
* *VI Encontro de Escritores Galegos. Literatura e proxección exterior*, 2012, Deputación da Coruña.
* *Xabarín 18*, 2013, EEI Monte da Guía/Concello de Vigo/Galaxia.
* *Os dereitos da infancia*, 2014, Xerais.

## Galardóns 
[miniatura|dereita|330px|O autor con outros dos gañadores do Premio Merlín nunha foto conmemorativa realizada na XXVª edición do Premio Merlín. Illa de san Simón, 12 de xuño de 2010. Atrás, de esquerda a dereita: [Jacobo Fernández Serrano, Helena Pérez, Gloria Sánchez, An Alfaya, Marilar Aleixandre, Antonio García Teijeiro, Mar Guerra, Fina Casalderrey, Ramón Caride. Sentados, de esquerda a dereita: Carlos López Gómez, Palmira González Boullosa, Agustín Fernández Paz e Teresa González Costa.]]

* 3º Premio do Concurso Nacional de Contos Infantís O Facho no 1976, por *Xocas, astronauta*.
* 3º Premio do Concurso Nacional de Contos Infantís O Facho no 1980, por *O rescate das palabras*.
* Premio Merlín de Literatura Infantil no 1989, por *As flores radioactivas*.
* Premio Lazarillo no 1990, por *Contos por palabras*.
* Lista de Honra do IBBY no 1992 por *Contos por palabras*.
* O Premio Ourense de Banda Deseñada de 1992, polos seus estudos sobre banda deseñada.
* Premio Edebé de literatura xuvenil no 1994, por *Trece anos de Branca*.
* Premio Rañolas ao Libro Infantil e Xuvenil do ano no 1995, por *Cartas de inverno*.
* Premio Raíña Lupa no 1998, por *Cos pés no aire*.
* Premio The Withe Ravens (Internationale Jugend Bibliothek) no 2001, por *Aire negro*.
* Premio Protagonista Jove no 2001, por *Aire negro*.
* Lista de Honra do IBBY no 2002, por *Aire negro*.
* Premio Irmandade do Libro no 2003.
* Premio Lecturas GALIX no 2003, por *Contos por palabras* e *Un tren cargado de misterios*.
* Premio O Barco de Vapor no 2003, por *O meu nome é Skywalker*.
* Premio Edebé de Literatura Intantil no 2005, por *A escola dos piratas*.
* Premio Literario Frei Martín Sarmiento (de 11 a 13 anos) no 2006, por *Corredores de sombra*.
* Premio Lecturas GALIX ao mellor libro ata 7 anos e como o mellor libro ilustrado no 2006 , por *Raquel ten medo*.
* *O único que queda é o amor*, 2007, Xerais, (narrativa xuvenil) 4ª Edición - 
* Premio Xosé Neira Vilas ao Libro Infantil e Xuvenil do ano 2007, por *O único que queda é o amor*.
* Premio da Asociación de Escritores en Lingua Galega de literatura infanto-xuvenil en 2008, por *O único que queda é o amor*.
* Adicación dun Hectómetro literario no Paseo dos Soños vilalbés en 2008,
* Premio Literario Frei Martín Sarmiento de (3º ESO a Bacharelato) en 2008, por *O único que queda é o amor*.
* Premio Nacional de Literatura Infantil e Xuvenil no 2008, pola obra *O único que queda é o amor*, outorgado polo Ministerio de Cultura de España.
* Premio Xosé María Álvarez Blázquez da Asociación Galega de Editores no 2008.
* Letra E da Asociación de Escritores en Lingua Galega no 2009.
* Premio da Asociación de Escritores en Lingua Galega no 2010, por *Lúa do Senegal*.
* Premio Cultura Galega das Letras no 2010 
* VII Premio Iberoamericano SM de Literatura Infantil y Juvenil no 2011.
* Premio *Fervenzas Literarias* ao autor do ano 2011.
* Premio *Fervenzas Literarias* ao mellor libro de narrativa de adultos no 2011, por *Non hai noite tan longa*.
* Premio *Ánxel Casal ao libro de ficción do ano 2011* da Asociación Galega de Editores, por *Non hai noite tan longa*.
* Premio da Irmandade do Libro ao *Libro do ano 2011*, por *Non hai noite tan longa*.
* Premio Losada Diéguez de Creación Literaria no 2012, por *Non hai noite tan longa*.
* Premio de literatura infanto-xuvenil da Asociación de Escritores en Lingua Galega no 2012, por *Fantasmas de luz*.
* Premio Ramón Piñeiro Facer País da Asociación Cultural Val de Láncara no 2012.
* Premio da Crítica Galicia 2012 en Creación literaria pola súa obra *Fantasmas de luz* (18 de outubro de 2012).
* En xuño de 2012 o departamento de Filoloxía Galega e Latina da Universidade de Vigo propuxo o seu nomeamento como doutor *honoris causa*. O 12 de novembro de 2012 o Consello de Goberno da Universidade de Vigo aproba o nomeamento de Agustín Fernández Paz como Doutor Honoris Causa a proposta do Departamento de Filoloxía Galega e Latina.
* Autor en galego máis destacado do 2012 en Redelibros.
* Premio *Fervenzas Literarias* de Ensaio no 2012, por *O rastro que deixamos*.
* Premio *Fervenzas Literarias* ao autor do ano 2012.
* Premio Ánxel Casal da Asociación Galega de Editores ao mellor libro de non ficción do 2012, por *O rastro que deixamos*.
* Premio Trasalba en 2014.
* Premio Fervenzas Literarias ao autor do ano 2014.
* Premio Fervenzas Literarias ao mellor libro de narrativa de 2014, por *A viaxe de Gagarin*.
* Premio Ánxel Casal da Asociación Galega de Editores ao mellor libro de ficción de 2014, por *A viaxe de Gagarin*.
* Premio da AELG á mellor obra narrativa do 2014, por *A viaxe de Gagarin*.
* Premio da Crítica Galicia de Creación Literaria no 2015, por *A viaxe de Gagarin*.
* Premio *Frei Martín Sarmiento* de 3º e 4º da ESO en 2016, por *A neve interminable*.

## Notas 
  

## Véxase tamén 
### Ligazóns externas 
* Páxina oficial
* Páxina sobre Agustín Fernández Paz
* Ficha do autor na Biblioteca Virtual Galega
* 20px *Eirado* presentado por Pemón Bouzas.
* Entrevista de Literatura Galega do S.XX do alumnado do IES Manuel García Barros